**Ministru kabineta noteikumu projekta “Prasības mēraparātam, ar kuru pārbauda personas izelpas gaisu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Prasības mēraparātam, ar kuru pārbauda personas izelpas gaisu”” (turpmāk – Projekts) mērķis ir noteikt prasības valsts metroloģiskajai kontrolei pakļautajam mēraparātam, ar kuru nosaka alkohola masas koncentrāciju personas izelpotajā gaisā (turpmāk – alkometri), ņemot vērā to, ka šobrīd Ministru kabineta 2005. gada 20. decembra noteikumos Nr. 977 „Prasības mēraparātiem, ar kuriem nosaka alkohola koncentrāciju personas izelpotajā gaisā” (turpmāk – Noteikumi Nr. 977) noteiktās tiesību normas ir novecojušas, neaktuālas un neatbilst spēkā esošajām starptautiskajām metroloģiskajām prasībām attiecībā uz alkometriem.  Noteikumi stājas spēkā līdz ar to apstiprināšanu Ministru kabineta sēdē. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts ir izstrādāts:  1) saskaņā ar Valsts sekretāru sanāksmes 2017. gada 10. augusta protokola Nr. 31 33. § un Valsts sekretāru sanāksmes 2018. gada 8. novembra protokola Nr. 44 24. § noteikto, atbilstoši Administratīvās atbildības likuma, kas ir stājies spēkā 2020. gada 1. jūlijā, 113. panta trešajā daļā noteiktajam;  2) lai realizētu Ceļu satiksmes likuma 43.5 panta pirmajā daļā Ministru kabinetam doto pilnvarojumu noteikt prasības ar kuriem nosaka alkohola masa koncentrāciju izelpas gaisā;  3) pamatojoties uz likuma “Par mērījumu vienotību” 6. panta otrās daļas tiesību normu, kas paredz Ministru kabinetam deleģējumu noteikt metroloģiskās prasības valsts metroloģiskajai kontrolei pakļautajiem mērīšanas līdzekļiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši spēkā esošajam metroloģijas jomu reglamentējošajam normatīvajam regulējumam prasības alkometriem ir noteiktas Noteikumos Nr. 977, taču tajos ietvertās tiesību normas ir novecojušas, neaktuālas un neatbilst spēkā esošajām starptautiskajām metroloģiskajām prasībām attiecībā uz alkometriem.  Noteikumi Nr. 977 ir skatāmi kopsakarā ar vispārīgajiem metroloģijas jomu reglamentējošiem noteikumiem, proti, Ministru kabineta 2014. gada 14. oktobra noteikumiem Nr. 624 “Noteikumi par mērīšanas līdzekļu metroloģiskās kontroles kārtību un pirmreizējās verificēšanas atzīmēm”. Šo noteikumu 3. punkts nosaka: “Mērīšanas līdzekļus laiž tirgū, piedāvā tirgū un nodod lietošanā, ja tie atbilst normatīvajos aktos par metroloģiskajām prasībām mērīšanas līdzekļiem un to metroloģisko kontroli noteiktajām prasībām (turpmāk – metroloģiskās prasības). Metroloģisko prasību ievērošanu pirms mērīšanas līdzekļu laišanas tirgū nodrošina mērīšanas līdzekļu tipa apstiprināšana (turpmāk – tipa apstiprināšana), ko apliecina tipa apstiprinājuma sertifikāts un tipa apstiprinājuma zīme. Metroloģisko prasību ievērošanu, nododot mērīšanas līdzekļus lietošanā, nodrošina mērīšanas līdzekļu pirmreizējā verificēšana (turpmāk – pirmreizējā verificēšana), ko apliecina pirmreizējās verificēšanas atzīme.”.  Ņemot vērā, ka metroloģiskās prasības alkometriem ir noteiktas Noteikumos Nr. 977, no minētās normas izriet, ka piedāvāt un laist tirgū un nodot lietošanā var tikai tādus alkometrus, kam veikta tipa apstiprināšanas procedūra, kuras ietvaros apliecināta alkometra atbilstība Noteikumos Nr. 977 noteiktajām prasībām, kā arī veikta tā pirmreizējā verificēšana.  Kopš 2012. gada spēkā ir jauns Starptautiskās metroloģijas organizācijas dokuments OIML R126 “Edidential breath analyzers” (turpmāk – OIML R126), kas nosaka starptautiskās metroloģiskās rekomendācijas alkometriem. OIML R126 noteiktās rekomendācijas alkometriem ir stingrākas salīdzinājumā ar Noteikumos Nr. 977 noteiktajām prasībām. Līdz ar to, šobrīd Latvijā veidojas situācija, ka nacionālais normatīvais regulējums nav līdzvērtīgs starptautiskajām rekomendācijām, un tā rezultātā tiek ierobežota to alkometru laišana tirgū, kuri ir ražoti atbilstoši OIML R126 noteiktajām rekomendācijām.  Ņemot vērā minēto, kā arī nacionālās metroloģijas institūcijas sniegto informāciju, šobrīd tirgū arvien mazāk tiek laisti alkometri, kas atbilst Noteikumos Nr. 977 noteiktajām prasībām. Tādēļ pēc noteikta laika var rasties situācija, kurā Noteikumu Nr. 977 prasībām atbilstošie alkometri tirgū vairs netiks piedāvāti, savukārt alkometru, kuri izgatavoti atbilstoši spēkā esošajām starptautiskajām metroloģiskajām rekomendācijām, lietošana valstī nebūs iespējama.  Lai izvairītos no minētās situācijas un salāgotu nacionālo normatīvo regulējumu ar spēkā esošo starptautisko praksi alkometru jomā, Ekonomikas ministrija ir ierosinājusi veikt grozījumus Noteikumos Nr. 977.  Vienlaikus š. g. 2020. gada 1. jūlijā ir stājies spēkā Administratīvās atbildības likums, kura 113. panta trešajā daļā ir iekļauts deleģējums Ministru kabinetam noteikt prasības, kurām jāatbilst mēraparātam, ar kuru pārbauda personas izelpas gaisu.  Lai izpildītu Administratīvās atbildības likumā noteikto deleģējumu atbilstoši tā formulējumam, kā arī ņemtu vērā Ekonomikas ministrijas ierosinājumu aktualizēt Noteikumus Nr. 977 atbilstoši OIML R126 rekomendācijām, Veselības ministrija sadarbībā ar Ekonomikas ministriju ir izstrādājusi jaunu Projektu.  Alkometram izvirzītās metroloģiskās un tehniskās prasības ir noteiktas šo noteikumu 1. [pielikumā](https://likumi.lv/ta/id/124385#piel0), un ir saistošas alkometra ražotājam, savukārt noteikumu 2. pielikumā ir noteikti alkometra ekspluatācijas apstākļi, kādos ir paredzēta alkometra lietošana.  Projekta 8. punktā ir noteikts, ka alkometram ir pievienota tā lietošanas instrukcija, kurā iekļauta informācija par alkometra darbības principu, pareizu ekspluatāciju, kā arī alkometra apkopi un pieļaujamo iestatīšanu.  Projekta 7. punktā ir paredzētas prasības alkometra merķējumam un programmatūras identifikācijai. Marķējumu alkometram var uzlikt ražotājs vai tā pilnvarotais pārstāvis.  Saskaņā ar Ministru kabineta 2016. gada 21. septembra rīkojumu Nr. 534 “Par konceptuālo ziņojumu “Par Latvijas nacionālās standartizācijas sistēmas pilnveidošanu””, normatīvajos aktos iekļauj tiesību normu, kas nosaka piemērojamo standartu publicēšanas kārtību. Ņemot vērā minēto, projekta 4. punkts paredz, ka Nacionālā standartizācijas institūcija pēc Veselības ministrijas ieteikuma publicē savā tīmekļvietnē piemērojamo to standartu sarakstu, kurus var piemērot šo noteikumu prasību izpildei.  Stājoties spēkā šiem noteikumiem, spēku zaudē Noteikumi Nr. 977, ņemot vērā, ka tajos ietvertās tiesību normas ir zaudējušas savu aktualitāti (Projekta 9. punkts), savukārt sertifikāti, kuri izsniegti līdz šo noteikumu spēkā stāšanās dienai saskaņā ar Noteikumiem Nr. 977, ir spēkā līdz tajos norādītā termiņa beigām. |
| 3. | Projekta izstrādē iesaistītās institūcijas un publiskas personas  kapitālsabiedrības | Ekonomikas ministrija, Iekšlietu ministrija, Patērētāju tiesību aizsardzības centrs, Valsts policija, sabiedrība ar ierobežotu atbildību “Latvijas Nacionālais metroloģijas centrs”, valsts aģentūra “Latvijas Nacionālais akreditācijas birojs”, Veselības ministrijas galvenais speciālists narkoloģijā. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Alkometru ražotāji, pilvarotie pārstāvji, izplatītāji, importētāji, akreditētas atbilstības novērtēšanas institūcijas, kuras veic nacionālo pirmreizējo verificēšanu, nacionālā metroloģijas institūcija, kura veic tipa apstiprināšanu, mērīšanas līdzekļa lietotāji |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
|  |  |  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |
|  |  |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
|  |  |  |
| 1. | Saistītie tiesību aktu projekti | 1) Ar noteikumu spēkā stāšanos spēku zaudē Ministru kabineta 2005.gada 20. decembra noteikumi Nr. 977 “Prasības mēraparātiem, ar kuriem nosaka alkohola koncentrāciju personas izelpotajā gaisā”;  2) Atbilstoši Ceļu satiksmes likuma 43.5 panta pirmajā daļā iekļautajam pilnvarojumam, šobrīd ir spēkā Ministru kabineta 2018. gada 27. novembra noteikumi Nr. 719 “Kārtība, kādā transportlīdzekļa vadītājam nosaka alkohola koncentrāciju asinīs un izelpas gaisā un konstatē narkotisko vai citu apreibinošo vielu ietekmi”. Lai izpildītu Administratīvās atbildības likumā, Ārstniecības likumā un Ceļu satiksmes likumā Ministru kabinetam doto pilnvarojumu, šobrīd ir izstrādāts un Valsts sekretāru sanāksmē izsludināts jauns Ministru kabineta noteikumu projekts Ministru kabineta noteikumu projekts „Kārtība, kādā nosakāma alkohola koncentrācija asinīs un izelpas gaisā, kā arī konstatējama alkohola, narkotisko, citu apreibinošo vielu ietekme vai reibums” (VSS-509). |
| 2. | Atbildīgā institūcija | Veselības ministrija |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Projekts šo jomu neskar | | |
| 2. | Citas starptautiskās saistības | | Projekts šo jomu neskar | | |
| 3. | Cita informācija | | Pēc noteikumu spēkā stāšanās, noteikumi tiks publicēti Produktu vienotajā kontaktpunktā [www.latvija.lv](http://www.latvija.lv) , lai nodrošinātu tiešsaistē informāciju, t.sk. par produktu tehniskajiem noteikumiem un to prasībām, atbilstoši 2018. gada 2. oktobra Eiropas Parlamenta un Padomes Regulai (ES) Nr. 2018/1724, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem. | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Projekts šo jomu neskar | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Projekts šo jomu neskar | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Par Projektu, saskaņā ar Ministru kabineta 2010. gada 23. februāra instrukcijas Nr. 1 „Kārtība, kādā valsts pārvaldes iestādes sniedz informāciju par tehnisko noteikumu projektiem” (turpmāk – Instrukcija Nr. 1) 2.3.  un 2.4. apakšpunktu, nosūtīts paziņojums Eiropas Komisijai (turpmāk -EK).  Veselības ministrijā tika saņemta Ekonomikas ministrijas 2020. gada 25. novembra vēstule Nr. 3.3-11/2020/7497, kurā sniegta informācija par saņemto papildu informācijas pieprasījumu no EK pārstāvjiem par Projektu (2020/702/LV), par kuru, saskaņā ar Direktīvā (ES) 2015/1535 paredzēto paziņošanas procedūru, Latvijas iestādes 2020. gada 12. novembrī iesniedza EK paziņojumu.  Atbildot uz EK jautājumu, kā tiks nodrošināts, ka Latvijā varēs brīvi tirgot alkometrus, kas tiek likumīgi tirgoti citās dalībvalstīs un atbilst nepieciešamajām prasībām, lai gan tiem piemēro tehniskās specifikācijas, kuras atšķiras no Latvijas nacionālajiem tehniskajiem standartiem, Veselības ministrija paskaidroja, ka to produktu atzīšanu, kurus saskaņā ar noslēgtajiem starpvalstu līgumiem un tajos noteikto kārtību atzīst Eiropas Savienības dalībvalstis, Turcija vai Eiropas Ekonomikas zonas valstis, Latvijā paredz augstāka juridiskā spēka normatīvais akts – likums “Par atbilstības novērtēšanu” (17. pants).  Savukārt, Latvijā ražotajiem alkometriem būs piemērojamas tādas tehniskās specifikācijas, kuras atbilst Nacionālās standartizācijas institūcijas tīmekļvietnē publicētajiem standartiem.  Ekonomikas ministrija ar 12.11.2020 vēstuli Nr. Nr. 3.3-11/2020/7198N informēja Veselības ministriju un Valsts kanceleju, ka projektam, saskaņā ar Instrukcija Nr.1 16. un 23. punktu, ir noteikts apturēšanas periods līdz 2021. gada 15. februārim. | | | |
| Cita informācija | | Nav | | | |
| Attiecīgā ES tiesību akta datums, numurs un nosaukums | | Projekts šo jomu neskar. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 08.04.2020. tika ievietots Veselības ministrijas tīmekļa vietnē <https://www.vm.gov.lv/lv/aktualitates/sabiedribas_lidzdaliba/publiska_apspriesana/> publiskai apspriešanai līdz 08.05.2020. |
| 2. | Sabiedrības līdzdalība projekta izstrādē | Projekta izstrādes procesā tika iesaistīta valsts aģentūra “Latvijas Nacionālais akreditācijas birojs” (turpmāk – LATAK), kas, pildot likumā “Par atbilstības novērtēšanu” noteiktās funkcijas, novērtē un akreditē atbilstības novērtēšanas institūcijas, kā arī uzrauga šo institūciju darbību, un ir novērojis nepilnības reglamentējošajos normatīvajos dokumentos, kas reglamentē alkometru laišanu tirgū un nodošanu lietošanā. Ņemot vērā, ka alkometru korektu mērījumu nodrošināšana ir būtiska ārstniecības iestādēm, kuras veic alkohola ietekmes pārbaudes uz cilvēka organismu, kā arī nereti piedalās tiesvedības procesos, projekta izstrādē tika iesaistīts arī Veselības ministrijas galvenais speciālists narkoloģijā. Vienlaikus, ņemot vērā Ekonomikas ministrijas ieteikumus un sniegto informāciju par sākotnējo nevienprātību akreditēto atbilstības novērtēšanas institūciju vidū attiecībā uz alkometru pirmreizējā verificēšanā pielietojamo gāzes vai tvaika koncentrācijas daudzumu, Projekta izstrādē tika iesaistītas akreditētās atbilstības novērtēšanas institūcijas, kuras veic alkometru pirmreizējo verificēšanu – sabiedrība ar ierobežotu atbildību “Latvijas Nacionālais metroloģijas centrs”, sabiedrība ar ierobežotu atbildību “KJ SERVISS”, sabiedrība ar ierobežotu atbildību, “V & V VentMet laboratorija”. Vienlaikus Projekta izstrādā tika iesaistīts alkometru ražotājs un izplatītājs Latvijā – uzņēmums Rovico Büroo OÜ filiāle „ROVICO LATVIA”. |
| 3. | Sabiedrības līdzdalības rezultāti | Projekts 2020. gada 8. aprīlī tika nodots publiskajai apspriešanai līdz 8. maijam. Priekšlikumus par projektu elektroniski sniedza valsts aģentūra “Latvijas Nacionālais akreditācijas birojs”, Veselības ministrijas galvenais speciālists narkoloģijā, sabiedrība ar ierobežotu atbildību “Latvijas Nacionālais metroloģijas centrs”, sabiedrība ar ierobežotu atbildību “KJ SERVISS”, sabiedrība ar ierobežotu atbildību, “V & V VentMet laboratorija”; Rovico Büroo OÜ filiāle „ROVICO LATVIA”, kā arī sabiedrība ar ierobežotu atbildību “Vidzemes slimnīca”.  Netika ņemts vērā valsts aģentūras “Latvijas Nacionālais akreditācijas birojs” priekšlikums paredzēt noteikumu spēkā stāšanās datumu, jo deleģējums projekta izstrādei ir iekļauts Administratīvās atbildības likuma 113. panta trešajā daļā, un minētais likums ir stājies spēkā š.g. 1. jūlijā. Ņemot vērā, ka likumdevējs nav paredzējis pārejas periodu attiecībā uz šajos noteikumu noteikto tiesību normu spēkā stāšanos, MK noteikumiem arī būtu bijis jāstājas spēkā ar 1. jūliju.  Veselības ministrijas galvenais speciālists narkoloģijā piedāvāja projektā sniegt skaidrojumu par mērvienības mg/L atbilstību promilēm, ņemot vērā, ka normatīvie akti, kuri regulē kārtību, kādā nosaka alkohola koncentrāciju asinīs un izelpotajā gaisā un konstatē narkotisko vai citu apreibinošo vielu ietekmi, kā arī pārbauda alkohola, narkotisko un psihotropo vielu ietekmi, paredz, ka alkohola koncentrācija izelpotajā gaisā jānorāda promilēs. Priekšlikums tika ņemts vērā.  Lielākā daļa saņemto priekšlikumu tika ņemti vērā vai sadarbībā ar Ekonmikas ministriju tika panākta vienošanās par optimālāko projekta redakciju. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts un pašvaldības iestādes (institūcijas), kuras atbilstoši tām ārējos normatīvajos aktos noteiktajai kompetencei ir tiesīgas veikt alkohola lietošanas fakta pārbaudi, izmantojot alkometru. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Veselības ministrs                                  D. Pavļuts

Vīza: Valsts sekretāre D. Mūrmane - Umbraško

Korņenkova 67876098

[Viktorija.Kornenkova@vm.gov.lv](mailto:Viktorija.Kornenkova@vm.gov.lv)